b'\n_START_ARTICLE_\nOdpiram mlin, zapiram mlin\n_START_PARAGRAPH_\nOdpiram mlin, zapiram mlin je avtobiografski roman pisatelja, pesnika, publicista Fran\xc4\x8dka Rudolfa. Iz\xc5\xa1el je leta 1989._NEWLINE_Roman je napisan kot dru\xc5\xbeinska kronika, sicer z roko odraslega, ta pa se raznih zablod zgodovine vendarle spominja kot otrok, ki neizku\xc5\xa1eno in naivno jemlje vsakr\xc5\xa1no zlo za dobro oz. za nekaj, kar pa\xc4\x8d mora biti. Prikazuje svetlej\xc5\xa1o podobo predvojnega in delno povojnega Maribora, kar pa gre pripisati avtorjevi blagi, humorni naravnanosti do dogodkov, ki so bili v resnici zelo te\xc5\xbeki (menjava oblasti, domala prepovedani verski obredi, spor med Stalinom in Titom, dru\xc5\xbeinske tragedije).'